URBROJ: 40/2020

Požega, 09. ožujka 2020.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (NN, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17.) i članka 61. stavka 1. podstavka 34. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18.,7/18.- pročišćeni tekst, 11/18. i 12/19.), a u vezi sa člankom 34. Zakona o fiskalnoj odgovornosti (NN, broj: 111/18.) i s člankom 7. Uredbe o sastavljanju i predaji Izjave o fiskalnoj odgovornosti (NN, broj: 95/19.), zamjenik ravnateljice Kazimir Balog za Gradsko kazalište Požega, dana 09. ožujka 2020. godine, donosi

P R O C E D U R U

o mjerilima i načinu korištenja vlastitih prihoda Gradskog kazališta Požega

I. OPĆE ODREDBE

Članak 1.

(1) Ovom Procedurom uređuju se mjerila i način korištenja vlastitih prihoda Gradskog kazališta Požege.

(2) Gradsko kazalište Požega je korisnik ostvarenja prihoda obavljanja poslova na tržištu i u tržišnim uvjetima, a koji se ne financiraju iz Proračuna Grada Požege kao i načinu korištenja tih prihoda.

Članak 2.

(1) Odredbe ove Procedura odnose se na prihode navedene u članku 1. ove Procedure, kao što su prihodi od najma, prodaje ulaznica, prodaja predstava vlastite produkcije i suvenira, te ostali prihoda.

II. OSTVARIVANJE I KORIŠTENJE VLASTITIH PRIHODA

Članak 3.

Gradsko kazalište Požega ovlašteni su ostvarivati vlastite prihode bez prethodne suglasnosti Grada Požege.

Članak 4.

(1) Vlastiti prihodi iskazuju se na podskupini 661 Prihodi od prodaje proizvoda i roba, te pruženih usluga.

(2) Ako su vlastiti prihodi uplaćeni u iznosu manjem od planiranog, Gradsko kazalište Požega može preuzeti i plaćati obveze samo u visini stvarno uplaćenih, odnosno raspoloživih sredstava.

(3) Ako su vlastiti prihodi uplaćeni, a nisu planirani, mogu se koristiti za naknadno utvrđene aktivnosti i/ili projekte uz prethodnu suglasnost GRADONAČELNIKA Grada Požege.

(4) Ako su vlastiti prihodi uplaćeni u iznosu većem od planiranog, Gradsko kazalište Požega može preuzeti i plaćati obveze do visine stvarno uplaćenih, odnosno raspoloživih sredstava uz suglasnost GRADONAČELNIKA.

(5) Vlastiti prihodi koji nisu iskorišteni u prethodnoj godini, prenose se u Proračun za tekuću proračunsku godinu.

Članak 5.

(1)Vlastiti prihodi raspoređuju se prvenstveno na podmirenje rashoda nastalih realizacijom programa, projekata i aktivnosti na temelju kojih su ostvareni, odnosno za podmirenje troškova koji su nastali radi obavljanja poslova na tržištu.

(2) Sukladno članku 4. ove Procedure, rashodi iz vlastitih izvora mogu se rasporediti na materijalne rashode (skupina 32), za ulaganje u imovinu (skupina 42), a po potrebi, moguće ih je trošiti na rashode za zaposlene (skupina 31).

III. NAČIN PRAĆENJA OSTVARENJA I KORIŠTENJA VLASTITIH PRIHODA

Članak 6.

(1) Gradsko kazalište Požega dužni su na svojim upravljačkim tijelima donijeti vlastiti akt o ostvarivanju i trošenju vlastitih prihoda u kojem će precizno iskazati djelatnost od koje iste ostvaruju, kao i na koje rashode će ih trošiti, u okviru rashoda navedenih u članku 5. stavku 2. ove Procedure, te isti dostaviti Upravnom odjelu Grada Požege u čijoj su nadležnosti.

(2) Ostvarivanje i korištenje vlastitih prihoda Gradsko kazalište Požega pratit će se kroz detaljno polugodišnje izvješće o naplaćenim i utrošenim sredstvima Gradskog kazališta Požega koje su isti dužni dostaviti nadležnom Upravnom odjelu do desetog u mjesecu po isteku polugodišta.

IV. ZAVRŠNA ODREDBA

Članak 7.

Ova Procedura stupa na snagu danom donošenja, a objavit će se na službenoj internetskoj stranici Gradskog kazališta Požege.

ZAMJENIK RAVNATELJICE

Kazimir Balog